《送孙甥》
宋代·李复

瘦马骎骎渡洛行，东风莫著褐衣轻。
为嫌愁梦能催老，故懒题衣去问程。
千仞会游悬水急，五浆须信客心惊。
明朝我向壶关路，待约归缨共濯清。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。